CELEX: 32017R0420
Language: fi
Date: 2017-03-09 00:00:00
Title: Komission täytäntöönpanoasetus (EU) 2017/420, annettu 9 päivänä maaliskuuta 2017, timjamiöljystä, synteettisestä tähtianisöljystä ja kvillakuorijauheesta tehdyn valmisteen hyväksymisestä broilerien, kananuorikoiden ja lihan- ja munantuotantoa varten kasvatettavien toissijaisten lintulajien rehun lisäaineena (hyväksynnän haltija Delacon Biotechnik GmbH) (ETA:n kannalta merkityksellinen teksti. )

10.3.2017   
               
               
                  FI
               
               
                  Euroopan unionin virallinen lehti
               
               
                  L 64/7
               
            KOMISSION TÄYTÄNTÖÖNPANOASETUS (EU) 2017/420,
      annettu 9 päivänä maaliskuuta 2017,
      timjamiöljystä, synteettisestä tähtianisöljystä ja kvillakuorijauheesta tehdyn valmisteen hyväksymisestä broilerien, kananuorikoiden ja lihan- ja munantuotantoa varten kasvatettavien toissijaisten lintulajien rehun lisäaineena (hyväksynnän haltija Delacon Biotechnik GmbH)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:
      
                  (1)
               
               
                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
               
            
                  (2)
               
               
                  Asetuksen (EY) N:o 1831/2003 7 artiklan mukaisesti on toimitettu hakemus, joka koskee timjamiöljystä, synteettisestä tähtianisöljystä ja kvillakuorijauheesta tehdyn valmisteen hyväksymistä broilerien, kananuorikoiden ja lihan- ja munantuotantoa varten kasvatettavien toissijaisten lintulajien rehun lisäaineena. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
               
            
                  (3)
               
               
                  Hakemus koskee timjamiöljystä, synteettisestä tähtianisöljystä ja kvillakuorijauheesta tehdyn valmisteen hyväksymistä broilerien, kananuorikoiden ja lihan- ja munantuotantoa varten kasvatettavien toissijaisten lintulajien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
               
            
                  (4)
               
               
                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 4 päivänä joulukuuta 2015 antamassaan lausunnossa (2), että timjamiöljystä, synteettisestä tähtianisöljystä ja kvillakuorijauheesta tehdyllä valmisteella ei ehdotetuissa käyttöolosuhteissa ole haitallisia vaikutuksia eläinten tai ihmisten terveyteen eikä ympäristöön. Elintarviketurvallisuusviranomainen totesi myös, että valmiste voi osoittautua tehokkaaksi broilerien ruokinnassa. Elintarviketurvallisuusviranomaisen mukaan tämä päätelmä voidaan ulottaa koskemaan myös kananuorikoita ja ekstrapoloida kaikkiin lihan- ja munantuotantoa varten kasvatettaviin toissijaisiin siipikarjalajeihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
               
            
                  (5)
               
               
                  Timjamiöljyä, synteettistä tähtianisöljyä ja kvillakuorijauhetta sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
               
            
                  (6)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 9 päivänä maaliskuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 268, 18.10.2003, s. 29.
      
         (2)  EFSA Journal 2016; 14(7):4351.
      
         LIITE
         
                     Lisäaineen tunnistenumero
                  
                  
                     Hyväksynnän haltijan nimi
                  
                  
                     Lisäaine
                  
                  
                     Koostumus, kemiallinen kaava, kuvaus, analyysimenetelmä
                  
                  
                     Eläinlaji tai -ryhmä
                  
                  
                     Enimmäisikä
                  
                  
                     Vähimmäispitoisuus
                  
                  
                     Enimmäispitoisuus
                  
                  
                     Muut määräykset
                  
                  
                     Hyväksynnän voimassaolo päättyy
                  
               
                     mg lisäainetta/kg täysrehua, jonka kosteuspitoisuus on 12 %
                  
               
                     
                        Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (suoritusparametrien parantaminen)
                     
                  
               
                     4d15
                  
                  
                     Delacon Biotechnik GmbH
                  
                  
                     Timjamiöljy, synteettinen tähtianisöljy ja kvillakuorijauhe
                  
                  
                     
                        Lisäaineen koostumus
                     
                     Valmiste, joka on saatu mikrokapseloidusta eteerisistä timjami- (Thymus vulgaris L.) (1) ja synteettisestä tähtianisöljystä (2): ≥ 74 mg/g,
                     kvillakuorijauheesta (Quillaja saponaria) ≥ 200 mg/g
                     Saponiinit ≤ 23 mg/g
                     Kiinteä muoto
                     
                        Tehoaineiden ominaispiirteiden kuvaus
                     
                     Timjamiöljy: tymoli 2–4 mg/g
                     Tähtianisöljy (valmistettu kemiallisen synteesin avulla): (trans- ja cis)-anetoli 40–50 mg/g
                     Kvillakuorijauhe (Quillaja saponaria) ≥ 200 mg/g
                     
                        Analyysimenetelmät
                         (3)
                     
                     Tymolin määrän määrittäminen rehun lisäaineesta, esiseoksista ja rehusta: kaasukromatografia-massaspektrometria (GC-MS)
                  
                  
                     Broilerit
                     Kananuorikot
                     Lihantuotantoa varten kasvatettavat ja munivat toissijaiset lintulajit
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                              
                           
                                 2.
                              
                              
                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.
                              
                           
                  
                     30. maaliskuuta 2027
                  
               
            (1)  Sellaisena kuin se on määritelty Euroopan neuvoston Euroopan farmakopeassa (PhEur, 2005).
         
            (2)  Puhtaiden yhdisteiden seos, joka jäljittelee luonnollisen eteerisen tähtianisöljyn profiilia (ilman estragolia).
         
            (3)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.